KYK: Net DA wil een SA vir almal bou – Maimane | Netwerk24
KYK: Net DA wil een SA vir almal bou – Maimane
Deur Malherbe Nienaber 02 Maart 2019 15:12
Die DA is die enigste party wat op die nalatenskap van oudpres. Nelson Mandela van “een Suid-Afrika vir almal” wil voortbou, sê Mmusi Maimane, DA-leier.
Maimane het DA-ondersteuners Saterdag by die Bellville-fietsrybaan in Kaapstad toegespreek, waar die party se aksieplan vir die provinsie bekend gestel is.
“Dit is in dié provinsie waar Mandela uit die tronk gestap en gesê het hy droom van ’n Suid-Afrika waarin almal vry is. Eendag sal dit moontlik wees dat my en jou kinders saam aan een Suid-Afrika vir almal kan bou.”
For the past 10 years @Our_DA Western Cape government has worked hard to ensure the dream of #OneSAforAll becomes a reality.
We did our best to build a capable, honest state that works for the people & that gets the people working. The work continues!#WindeForPremier pic.twitter.com/Ia2qCHJqO0
— Mmusi Maimane (@MmusiMaimane) March 2, 2019
Volgens Maimane dryf dié droom steeds die DA en is dit “waarvoor ons elke oggend wakker word”.
“Wanneer ons sê ons wil een land vir almal bou, bedoel ons nie dat ons politieke partye soek wat óf swart óf wit óf bruin mense verteenwoordig nie, maar een waarin hulle almal saam kan werk en verenig rondom die Suid-Afrika wat ons wil bou.
“Almal het van dié droom vergeet en ek en jy is die enigste wat op die nalatenskap van Mandela wil voortbou.”
"In the next 5 years, the DA government here, under the honest, capable, determined leadership of our premier candidate, @alanwinde, will continue its mission to put a job in every home." #WindeForPremier pic.twitter.com/HJdhwCNhci
— Democratic Alliance (@Our_DA) March 2, 2019
Hy het gesê die Grondwet gee mense die reg om hulself te identifiseer en dat hy al voorheen daarop gewys het dat “as jy nie kan sien ek is swart nie, dan sien jy my nie”.
“Dit beteken nie jy moet vergeet wie jy is as jy die samelewing wil verbeter nie. Jy moet kan staan as ’n gelyke man of vrou langs enigiemand en sê, ‘Ek is trots Afrikaans of Xhosa’. Diversiteit gee vir ons die beste sin van wie ons regtig is.”
Maimane sê as iemand in die DA Afrikaans of Xhosa wil praat, “moet hulle”.
Helen Zille het Saterdag een van haar laaste toesprake as Wes-Kaapse premier gelewer en selfs ’n gedeelte van “Time to Say Goodbye” gesing.
Sy het haar span bedank wat al van 2009 saam met haar werk. Dit was nie net haar kabinet nie, het sy gesê, maar die hele provinsie en al die DA-ondersteuners wat sy Saterdag toegespreek het.
“U sal almal in my hart bly voortleef. Die span kan egter net sy werk voortsit as jy werk en stem daarvoor. Ons kan nie net aanvaar dat ons die Wes-Kaap gaan wen nie, maar sal moet werk om dit reg te kry.”
.@helenzille gives her swansong rally speech @WesternCapeDA pic.twitter.com/YuExjaQQyl
— Michael Cardo (@michaelcardo) March 2, 2019
Mmusi Maimane, DA-leier, Saterdag by die bekendstelling van die DA se aksieplan vir die Wes-Kaap by die Bellville-fietsrybaan in Kaapstad.Foto: Malherbe Nienaber
Helen Zille, Wes-Kaapse premier, Saterdag by die bekendstelling van die DA se aksieplan vir die Wes-Kaap by die Bellville-fietsrybaan in Kaapstad.Foto: Malherbe Nienaber
Meer oor: Da | Mmusi Maimane | Helen Zille | Wes-Kaap
Inperking tref vroue veel swaarder